**Hyfforddiant Dysgu gydag Awtistiaeth i Ysgolion Cynradd**

Cyfres yw’r rhaglenni Dysgu gydag Awtistiaeth gyda’r nod o godi ymwybyddiaeth am awtistiaeth led led lleoliadau addysgol prif ffrwd. **Mae’r holl adnoddau ar gael yn rhad am ddim** oddi wrth y Tîm Datblygu ASA gan mai Llywodraeth Cymru sydd wedi’u hariannu a Chymdeithas Llywodraeth Leol Cymru sydd wedi’u datblygu.

Cefnogir yr hyfforddiant gan adnoddau ar-lein, sydd ar gael i’w lawrlwytho. Mae’r rhain yn cynnwys:

* Awtistiaeth: Canllaw i Ysgolion Cynradd Prif Ffrwd
* Cardiau Lluniau i Blant
* Proffil Personol i Blentyn
* Awtistiaeth: Canllaw i Rieni a Chynhalwyr yn dilyn Diagnosis

Gellir dod o hyd i hyfforddiant ar gyfer staff, llywodraethwyr a disgyblion Cyfnod Allweddol 1 a 2 ar-lein yma: [www.ASDinfoWales.co.uk/primary-school](http://www.ASDinfoWales.co.uk/primary-school)

Mae’r tabl isod yn disgrifio’r math o hyfforddiant ac amcan o’r amser sydd i’w ymrwymo.

|  |  |  |
| --- | --- | --- |
| **Math o hyfforddiant**  | **Beth mae hyn yn ei olygu?**  | **Camau gweithredu**  |
| Cyflwyniad a Throsolwg  | Ffilm hyfforddi (6 munud). Trosolwg / cyflwyniad i’r hyfforddiant dan sylw.  | Yn dilyn hyn, dylai’r ysgol gynllunio sut y maent yn mynd i weithredu’r hyfforddiant.  |
| Offeryn hunanwerthuso ysgol  | Fe fyddai angen i’r Pennaeth /Uwch Dîm Rheoli (UDRh) gwblhau hwn cyn cynnal yr hyfforddiant. Yna gellid adolygu hyn ar sail reolaidd yn unol â chylch hunanwerthuso’r ysgol.  | Efallai y bydd yr ysgol yn dymuno cyflwyno tystiolaeth eu bod wedi cwblhau hunanwerthusiad y Rhaglen Dysgu gydag Awtistiaeth (DGA) ac y byddant yn cydnabod arfer da o fewn y maes hwn.  |
| Cynllun Gweithredu  | Y Pennaeth a’r UDRh i ddyfeisio cynllunio gweithredu o feysydd i’w rhoi ar waith o’r offeryn hunanwerthuso  | Efallai y bydd yr ysgol yn dymuno cyflwyno tystiolaeth o sut y maent wedi rhoi’r rhaglen DGA ar waith a thystiolaeth o sut mae arfer wedi newid/ strategaethau wedi’u gweithredu.  |
| Hyfforddiant Staff Dysgu  | Ffilm hyfforddi (12 munud) a holiadur ar-lein. Caniatewch tua 1 awr i ddarparu amser ar gyfer trafodaeth grŵp.  | Yn dilyn y fideo hyfforddi, bydd angen i athrawon fynd ar wefan ASDinfoCymru a llenwi’r holiadur er mwyn derbyn Tystysgrif Ymwybodol o Awtistiaeth sydd wedi’i phersonoli.  |
| Hyfforddiant Cynorthwywyr Dysgu/Cynorthwywyr Cefnogi Dysgu  | Ffilm hyfforddi (6 munud) a holiadur ar-lein. Caniatewch tua 1 awr i ddarparu amser ar gyfer trafodaeth grŵp. | Bydd angen i Gynorthwywyr Dysgu fynd ar wefan ASDinfoCymru a llenwi’r holiadur er mwyn derbyn Tystysgrif Ymwybodol o Awtistiaeth sydd wedi’i phersonoli.  |
| Hyfforddiant i staff cefnogi nad ydynt yn dysgu e.e Goruchwylwyr Canol Dydd, staff gweinyddol yr ysgol, llywodraethwyr a gwirfoddolwyr  | Cyflwyniad Awtistiaeth Generig ar PowerPoint a holiadur ar-lein. Caniatewch tua 1 awr.  | Bydd angen i’r sawl sy’n cymryd rhan i weld y cyflwyniad PowerPoint a llenwi holiadur ar-lein er mwyn derbyn Tystysgrif Ymwybodol o Awtistiaeth sydd wedi’i phersonoli.  |
| Cynllun Archarwyr Awtistiaeth i blant Cyfnod Allweddol 2  | Gellir dod o hyd i’r Stori Antur Ddigidol ar-lein neu fel llyfr. Gellir ei gynnwys mewn sesiynau dysgu fel rhan o addysg Datblygiad Personol a Chymdeithasol.  | Bydd angen i ddisgyblion gwblhau addewid ar-lein i gael tystysgrif Archarwr Awtistiaeth.  |
| Cynllun Archarwyr Awtistiaeth i blant Cyfnod Allweddol 1  | Llyfr stori archarwyr Cyfnod Allweddol 1. Gellir ei gynnwys mewn sesiynau dysgu fel rhan o addysg Datblygiad Personol a Chymdeithasol.  | Mae disgyblion Cyfnod Allweddol 1 yn cymryd rhan wrth ddefnyddio’r llyfr stori Archarwyr. Oherwydd eu hoedran, nid oes angen iddynt gwblhau’r addewid ar-lein (Nid yw niferoedd CA1 yn cael eu cynnwys yn eich rhifau ar gyfer y cynllun ardystio).  |
| *Gweler y Rhaglen Dysgu gydag Awtistiaeth – Blynyddoedd Cynnar ar gyfer Plant Meithrin a Derbyn*  |
| ***Gweler y Rhaglen Dysgu gydag Awtistiaeth – Trosolwg o’r Rhaglen Ysgolion Cynradd am ragor o wybodaeth***  |